open-index/open-wikipedia-markdown huggingface dataset:
Kristen heavy metal

**Kristen heavy metal** (også kjent som **white metal** og **christian metal**) er heavy metal-musikk med kristne tekster. Musikken kan være en hvilken som helst form for metal med kristne tekster, og regnes ikke som en egen musikksjanger ettersom det kun er tekstene som avgjør.

Hard rock-bandene Resurrection Band (stiftet i 1972) og Jerusalem (stiftet i 1975) var to av de første bandene i sin sjanger til å ha fokus på kristne verdier i tekstene sine. Det var riktig nok ikke før heavy metal/hard rock-bandet Stryper slo gjennom, at det ble populært med kristne sangtekster i hard rock og heavy metal.

Noen kjente kristne heavy metal-band inkluderer Barren cross, Impellitteri, Saviour Machine, Mortification, Trouble, Paramaecium og Believer i tillegg til metalcore-bandene As I Lay Dying, Still Remains og Underoath. I Norge er Antestor og Bærumsbandet Extol og det mest kjente av sitt slag.

## Se også
* Unblack metal
* Heavy metal

## Eksterne lenker
* http://www.metalforjesus.org/
* http://www.reignradio.com/live/listen/
Odd Skarheim

**Odd Petter Skarheim** (født 1967) er en norsk forretningsmann som fra 2006 til 2012 var styreleder i Vålerenga Fotball. 

Han er utdannet på BI. I studietiden var han management trainee på Oslo Plaza Hotel, og da han var 25 år ble han direktør for Choice-hotellet i Stavanger før han ble administrerende direktør i Comfort Hotels i Choice Hotels Scandinavia.

Ved siden av vervet i Vålerenga Fotball og som prosjektleder for bygging av ny stadion for klubben, bygget han opp flere firmaer. Per 2020 driver han en virksomhet innen E-læring.

## Referanser


## Eksterne lenker
* Biografi på vifstadion.no
VM i ishockey for menn 1982

Verdensmesterskapet i ishockey 1982 var det 48. verdensmesterskapet og det 59. europamesterskapet i ishockey og ble arrangert på fire nivåer. Det egentlige VM (pulje A, eller «A-VM») med deltakelse av tolv land ble avholdt i Helsingfors og Tammerfors i Finland og kampene spilt i perioden 15. til 29. april 1982. VM på lavere nivåer ble arrangert på forskjellige terminer i mars 1982. I alt var det 24 deltakende nasjoner ved mesterskapet.

## Ishockey-VM 1982 pulje A

**Ishockey-VM 1982 pulje A ** ble arrangert i Helsingfors og Tammerfors i Finland og kampene spilt i perioden 15. til 29. april. Åtte lag deltok, det ble først spilt en enkeltserie der alle lagene møttes en gang. De fire beste lagene møttes deretter på nytt en gang. Sovjetunionen ble verdensmester for 18. gang og de vant også sitt 21. europamesterskap. I europamesterskapet telte kampene mellom de europeiske lagene i den innledende serien.

;Sluttresultatet for Verdensmesterskapet 1989

;Sluttresultatet for Europamesterskapet 1989



## Ishockey-VM 1982 pulje B

**Ishockey-VM 1982 pulje B** ble avholdt i Oslo og Lillehammer i Italia i perioden 18. til 27. mars 1982. Øst-Tyskland vant B-puljen og rykket opp til A-puljen. Nederland og Kina rykket dermed ned til C-puljen for 1983.

## Ishockey-VM 1989 pulje C

**Ishockey-VM 1989 pulje C** ble avholdt i Jaca i Spania i perioden 19. til 28. mars 1982. Japan og Jugoslavia rykket opp til B-puljen for 1983.

## Eksterne lenker
* Det internasjonale ishockeyforbundets (IIHF) offisielle nettsted
* Ishockey-VM 1982 pulje B på Hockey Archives **(fransk)**
Nilmunnruger

**Nilmunnruger** er en ferskvannsfisk som kan bli opptil 60 cm og 4,3 kg. Den lever i de israelske kystelvene, Nilen, Tsjadbassenget, Kongo, Niger, Benue, Volta, Gambia og Senegal.

Hos slekten *Oreochromis* vokter hunnen eggene ved å oppbevare dem i munnen.

Denne cikliden har stor økonomisk betydning. Der den lever vilt fiskes det mye etter den, og den er den viktigste ciklidearten i akvakultur. Nilmunnruger spiser Malariamygg og den derfor ha en rolle i å kontrollere malaria. 

## Referanser

## Eksterne lenker
*
A-VM i ishockey for menn 1986

Verdensmesterskapet i ishockey i 1986 ble arrangert i Sovjetunionen 12. til 28. april. Kampene ble spilt i Moskva og åtte lag deltok. Det ble først spilt en enkeltserie der alle lagene møttes en gang. De fire beste lagene møttes deretter på nytt en gang. Det var det 51. verdensmesterskapet og samtidig var turneringen også det 62. europamesterskapet i ishockey. De regjerende verdensmestrene fra Tsjekkoslovakia ble bare nummer fem i den innledende serien og Sovjetunionen ble verdensmester for tjuende gang og de vant også sitt 24. europamesterskap. I europamesterskapet telte kampene mellom de europeiske lagene i den innledende serien.

## Medaljer VM

## Medaljer EM

### Innledende runde

## Kilder
* Resultater www.hockeyarchives.info
Vevelstad (Ski)

**Vevelstad**, eller **Vevelstadåsen**, er et område på Langhus i Nordre Follo kommune.

Området består hovedsakelig av boligfelt. I de senere år er det kommet til mye næringsvirksomhet, blant annet Norpost. Dessuten er det bygget opp et senter for opphold og overnatting for langveis trailersjåfører på Fugleåsen. Vevelstad har holdeplass på Østfoldbanen, som betjenes av lokaltogene på linje L2 til Ski.

1. november 1987 ble Vevelstad tildelt eget postnummer: 1408. Ved nedleggelsen av Langhus postkontor 1. juni 1991 overtok Vevelstad postkontor navnet Langhus og postnummeret 1405.

## Referanser
Blåstål

**Blåstål** og **rødnebb** (*Labrus mixtus*) er en leppefisk der hannen og hunnen er så forskjellige at de har fått egne navn. Hannfiskene blir kalt blåstål og hunnfiskene rødnebb.

## Beskrivelse
Kroppen og hodet er slank og langstrakt. Hannfisken blir opptil 40&nbsp;cm og 1&nbsp;kg, mens hunnfisken blir opptil 30&nbsp;cm og 500&nbsp;g.
Hunnen er rød eller oransje og har tre svarte flekker på bakerste delen av ryggen. Hannen er oransje med lyse- og mørkeblå marmoreringer, mangler de tre svarte flekken som hunnen har.

## Biologi
Arten er hermafroditt og de fleste individer er hunner (rødnebb) i starten. Enkelte er primære hanner. Disse ser ut som hunner, men er hannkjønn hele livet. Sekundære hanner er hunner (rødnebb) som utvikler seg til hanner (blåstål). Forvandlingen av de sekundære hannene (blåstål) er styrt av sosiale forhold. Hver blåstål har et harem av rødnebb, hvis den dør vil den primære hunnen forvandles til blåstål og overta haremet.

Rollen til de primære hannfiskene er ennå ukjent, men de deltar trolig ikke i reproduksjonen av arten.

## Utbredelse og habitat
Arten finnes i det østlige Atlanterhavet fra Senegal, Azorene og Madeira nordover til Nord-Norge. Både på vest og østsiden av Storbritannia og rundt Island. I Middelhavet og Svartehavet.

Den trives best på hardbunn fra 15–200&nbsp;m dyp. Om sommeren finner man den gjerne helt oppe i fjæra.

## Systematikk
Arten er beskrevet under mange vitenskapelig navn, delvis fordi forskerne ikke har skjønt at blåstål og rødnebb er samme art. Carl von Linné beskrev arten under to eller tre forskjellige navn i *[[Systema Naturae]]* (1758). Den internasjonale kommisjonen for zoologisk nomenklatur har i 2000 bestemt at Linnés *Labrus bimaculatus* viser til den søramerikanske cichliden *[[Cichlasoma|Cichlasoma bimaculatum]]*. Det gyldig navnet til blåstål blir da *Labrus mixtus*, ettersom dette navnet står før *Labrus varius* i *Systema Naturae*.

## Referanser




## Eksterne lenker
* 
*
Rødnebb

**Rødnebb** (*Sylvia nigricapillus*) er en monotypisk art i sangerfamilien (Sylviidae). Arten inngår i slekten *[[Sylvia]]*, som ellers teller 30 arter.

## Taksonomi
Rødnebb var tidligere klassifisert i slekten *[[Lioptilus]]* og ble regnet til timalfamilien (Timaliidae), men genetiske data har siden vist at den hører hjemme i sangerfamilien, der den inngår i slekten *Sylvia*.

## Biologi
Rødnebb blir cirka  lang og veier typisk . Den har rosa-oransje nebb, som nok er opphavet til det norske navnet på arten. Rødnebb har sort hette og sorte overkinn, mens oversiden ellers er olivengrønn. Nedre del av kinnene, strupen og buken er ellers nærmest gråhvit. Kjønnene er like.

Arten er utbredt i det sørlige og sørøstre Sør-Afrika, der den lever i temperert montan tåkeskog der det vokser bredbladet eviggrønn, typisk i høyder omkring . Om vintrene observeres den ned til omkring .

Rødnebb har bevaringsstatus som *[[sårbar]]*, fordi habitatet trues av avskoging. IUCN anslo i 2017 at populasjonen av voksne individer var på omkring , men trenden er negativ.

## Inndeling
Inndelingen følger Birds of the World og er i henhold til Winkler, Billerman & Lovette (2020).

* Passeriformes, spurvefugler
** Passeri, sangfugler
*** Passerida
**** Sylvioidea
***** Sylviidae, sangerfamilien
****** *[[Sylvia]]*, 
******* *[[rødnebb|S. curruca]]*, rødnebb (monotypisk)

## Referanser




## Eksterne lenker
*
Institut français de Norvège

**Institut français de Norvège** (tidligere **Det franske kultursenter**) er et senter som har til formål å bedre forbindelsene mellom Frankrike og Norge. Det finnes avdelinger i Oslo og Stavanger.

Organisasjonen har sitt eget mediatek med franske bøker, tegneserier og filmer. Sentrene arrangerer også franskkurs og tester i franskkunnskaper, det er også et eget opplegg for fransklærere.

## Eksterne lenker
*
Olivier Besancenot

**Olivier Besancenot** (født 18. april 1974 i Levallois-Perret) er en fransk trotskistisk politiker. Han stilte opp i det franske presidentvalget i 2007 som representant for partiet Ligue communiste révolutionnaire. Der endte han på femteplass med 4,08 prosent av stemmene. 

Han stilte opp også i 2002 og ble også da nummer fem med 4,25 prosent av stemmene.

Besancenot er historiker men har siden 1997 arbeidet som postbud.

## Referanser


## Eksterne lenker
* 
* Olivier Besancenots kampanjeside 2007
Drøvel

**Drøvel** (*uvula*) er en utvekst som henger ned i svelget fra bakre kant av den bløte ganen, også kalt ganeseilet. Når man titter inn i munnhulen til et menneske ser en drøvelen henge ned mot bakre del av tungen. De fremre ganebuene som sees like foran mandlene (*tonsillene*) danner det typiske bildet av deler av en sirkel, med drøvelen hengende fra toppen av sirkelen.

Ved moderat overvekt kan noe ekstra fettvev i den bløte ganen og drøvelen forverre snorking. Mindre inngrep på ganeseil og drøvel kan gi betydelig redusert snorking.

## Se også
* Artikulasjonssted
* Skarre-r
Ben Sahar

**Ben Sahar** (hebraisk: בן שהר; født 10. august 1989 i Holon) er en israelsk fotballspiller som siden 2021 spiller for den israelske klubben Maccabi Haifa. 

## Historikk
Som tenåring ble han regnet som et stort talent, med hurtighet, fysikk og ballkontroll. 

Etter at han i mai 2006 ble hentet inn til engelske Chelsea FC fra Hapoel Tel-Aviv for £&nbsp;320&nbsp;000, spilte han for det meste på Chelseas reservelag, men han fikk også noen innhopp på førstelaget. Den 26. juli 2007 ble han lånt ut til Queens Park Rangers i omtrent fem måneder. Det endte med ni kamper i championship. Den 21.&nbsp;februar 2008 ble Sahar på nytt lånt ut, denne gangen til Sheffield Wednesday. Etter dette var han på utlån i Nederland for De Graafschap før han meldte overgang til Espanyol.

Senere har han blant annet spilt for den tyske klubben Hertha BSC Berlin.

## Referanser


## Eksterne lenker
*
Ligue communiste révolutionnaire

**Ligue communiste révolutionnaire** (LCR) var et fransk trotskistisk politisk parti grunnlagt i 1974. Partiet, som var den franske avdelingen av den fjerde internasjonale, utga den ukentlige avisa *[[Rouge]]* og tidsskriftet *[[Critique communiste]]*. Partiet ble formelt oppløst 5. februar 2009, og en del av medlemmene dannet det nye partiet Nouveau Parti anticapitaliste.

LCR ble etablert 1974 etter at partiets forgjenger *Ligue Communiste* ble forbudt i 1973. Ligue Communiste ble selv etablert i 1969 etter det kommunistiske ungdomspartiet *Jeunesses Communistes Révolutionnaires* som ble forbudt i 1968. Gruppen inkluderer også medlemmer av andre trotskistretninger.

Et stadig pågående spørsmål er en allianse med andre venstreparti i Frankrike, deriblant  et annet trotskistparti *Lutte ouvrière*. De to partiene har hatt felles kandidater ved flere valg, men har hatt felles kandidat med presidentvalgene i 2003 og 2007.

Mer militante LCR-medlemmer deltar åpent i orianisasjoner som ATTAC (Association pour la taxation des transactions pour l'aide aux citoyens) og den kommunistiske fagorganisasjonen Solidaires Unitaires Démocratiques.

## Referanser


## Eksterne lenker
*
Clonfert abbedi

**Clonfert abbedi** (gælisk:*Cluain Ferta Brénainn*) var et irsk kloster grunnlagt av Brendan sjøfareren rundt år 559. Det lå i det som i dag er grevskapet Galway.

## Historie
Klosteret skal ha blitt grunnlagt av Brendan sjøfareren i 559. Han skal også være gravlagt her. Clonfert var et viktig kirkelig maktsenter i tidlig kristen tid og middelalder, og også et viktig senter for læring. Teologen Cummin (død 12. november 661) kom fra dette klosteret. Klosteret var også viktig for Céli Dé bevegelsen som oppsto på 700-tallet.

I 807 forteller Ulster-annalene om et regulært slag mellom Clonfert og Cork abbedi, som resulterte i «nedslakting av utallige vanlige klerikere og eminente menn fra Cork-samfunnet». Slike annilistiske opptegnelser om krigføring mellom klostersamfunn viser at båndene mellom verdslig og kirkelig makt var tette. Senere på 800-tallet var den mektige Eóganachta-kongen Feidlimid mac Cremthanin abbed både i Clofert og Cork.

Ifølge Ulsterannalene ble Clonfert plyndret av vikinger både i 844 og 845.

Clonfert ble bispesete fra 1100-tallet, og et katolsk bispedømme bærer fortsatt dette navnet. Bispesetet er imidlertid flyttet fra Clonfert til Loughrea.

## Clonfert katedral
Ved Clonfert ligger en katedral. De eldste delene stammer fra 1180. 

 
## Galleri, katedralen i Clonfert

Fil:Clofert_door_top_2006-06-21.JPG
Fil:Clonfert_door_2006-06-21.JPG
Fil:Clonfert_mermaid_crop.jpg
Fil:Clonfert_mermaid_crop_(adjusted)_2006-06-21.jpg
Fil:Clonfert_angels-_north_2006-06-21.JPG
Fil:Clonfert_angels-north_(ajusted)_20006-06-21.jpg
Fil:Clonfert_angels-_south_2006-06-21.JPG
Fil:Clonfert_angels-_south_(adjusted)_2006-06-21.jpg
Fil:Clonfert_angel_&_dragon.JPG
Fil:Clonfert_mermaid_&_angels_2006-06-21.JPG
David Hayter

**David Bryan Hayter** (født 6. februar 1969 i Santa Monica i California) er en amerikansk skuespiller og manusforfatter som blant annet dubber stemmen sin i anime og videospill. Han er kanskje mest for den engelske stemmen til Solid Snake og senere Big Boss i den populære spillserien Metal Gear Solid og for å ha skrevet manuset til den første X-Men-filmen. I tillegg er han en av flere som skrev på manuset til X2: X-Men United.

## Manus
* X2: X-Men United (2003) (en av flere manusskribenter)
* The Scorpion King (2002) (manus)
* X-Men (2000) (manusskribent og skuespiller : Statue Of Liberty sikkerhetsvakt)

## Referanser


## Eksterne lenker
* 
* 
* IGN: 10 Spørsmål: David Hayter
* Intervju fra metalgearsolid.org med David Hayter 
* IAMA Intervju med David Hayter
Fylkesvei 5006

**Fylkesvei 5006** går mellom Rolvsnes og Rubbestadneset i Bømlo kommune.

Frem til 2019 hadde veien betegnelsen fylkesvei 19 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Olav Njaastad

**Olav Njaastad** (født 20. juli 1958 i Bergen) er redaksjonsleder i NRK. Han har lang organisasjonserfaring og journalistbakgrunn fra *[[Østfold-Posten]]* (1980–81), *[[Indre Smaalenenes Avis|Indre Smaalenenes avis]]* (1980–1981), *[[Det Nye]]* (1981–1982), *[[NRK Østlandssendingen]]* (1982-1984 og 1986-1987), Norsk Studentunion (1984–1985), NTB (1987–1988), NRK *[[Dagsrevyen]]* (1988–1992) og TV 2  (1992–1999).

I 1999 ble Njaastad valgt som leder i Norsk Journalistlag. I 2003 gikk han tilbake til TV 2. I 2006 gikk han over til å bli ansatt som ansvarlig redaktør i Kommunal Rapport. I august 2007 gikk Njaastad inn som redaksjonsleder/prosjektleder for det undersøkende programmet *[[Brennpunkt (NRK)|Brennpunkt]]* i NRKs dokumentar- og samfunnsavdeling. I november 2014 gikk han inn i redaksjonen for programmet Verdibørsen i NRKs kulturavdeling. 

I 1994 ble han tildelt Riksmålsforbundets Lytterpris for fremragende målbruk i radio og fjernsyn.
## Referanser
5. serierunde i Adeccoligaen 2007

**5. serierunde i Adeccoligaen 2007** startet 5. mai klokken 16:00 med den TV-sendte kampen mellom Notodden og Sogndal. Runden ble avsluttet med syv kamper den 6. mai 2007 som alle startet klokken 18:00.


## Fakta

## Eksterne lenker
* Adeccoligaen 2007: Terminliste og resultater  på altomfotball.no
Stranger in a Strange Land

**Stranger in a Strange Land** kan vise til:
*Stranger in a Strange Land (bok) av Robert A. Heinlein
*Stranger in a Strange Land (sang) av Iron Maiden
Stranger in a Strange Land (sang)

**«Stranger in a Strange Land»** er skrevet av gitarist Adrian Smith, og er den femtende Iron Maiden singelen, sluppet ut som nummer to på albumet *[[Somewhere in Time]]*. Sangen er urelatert til Robert A. Heinleins bok med samme navn.

Teksten handler om en arktisk oppdager som dør og fryser fast i isen. Etter hundre år blir kroppen hans funnet av andre oppdagere. Adrian Smith ble inspirert til sangen etter å ha snakket med en oppdager som hadde funnet et frossent fortidslik.

«Stranger in a Strange Land» er kun en av to Iron Maiden-sanger som har «fade out», den andre sangen er «The Prophecy» fra *[[Seventh Son of a Seventh Son]]*.

Soloen blir spilt av Adrian Smith.

## Sporliste

#«Stranger in a Strange Land» (Adrian Smith) – 5:45
#«That Girl» (Andy Barnett, Goldsworth, Jupp; FM cover) – 5:04
#«Juanita» (Steve Barnacle, Derek O'Neil; Marshall Fury cover) – 3:47
A-VM i ishockey for menn 1987

Verdensmesterskapet i ishockey i 1987 ble arrangert i Østerrike 17. april til 3. mai. Kampene ble spilt i Wien og åtte lag deltok. Det ble først spilt en enkeltserie der alle lagene møttes en gang. De fire beste lagene møttes deretter pånytt en gang og i motsetning til tidligere VM tok de ikke med seg resultatene fra den innledende runden. Det var det 52. verdensmesterskapet og samtidig var turneringen også det 63. europamesterskapet i ishockey. Sverige ble verdensmestere for fjerde gang og Sovjetunionen vant sitt 25. europamesterskap. I europamesterskapet telte kampene mellom de europeiske lagene i den innledende serien.

Under D-VM tidligere under året ble det satt ny VM-rekord, Australia beseiret New Zealand med hele 58-0, den tidligere rekorden var fra 1949 da Canada slo Danmark med 47-0.

## Medaljer VM

## Medaljer EM

### Innledende runde

## Kilder
* Resultater www.hockeyarchives.info
Sylwester Szmyd

**Sylwester Szmyd** (født 2. mars 1978 i Bydgoszcz) er en polsk landeveissyklist. Han har syklet siden han var 10 år, og ble proff i 2001. Han har deltatt i Giro d'Italia syv ganger, og i Vuelta a España tre ganger.

## Meritter

;2001
:6.-plass sammenlagt, Polen rundt
:9.-plass, Gran Premio de Llodio
;2002
:3.-plass, Due Giorni Marchigiana – GP Fred Mengoni
:6.-plass, Schynberg-Rundfahrt
;2003
:8.-plass sammenlagt, Giro del Trentino
;2004
:2.-plass, GP Schwarzwald
:4.-plass, Japan Cup
;2005
:7.-plass, GP Industria & Artigianato – Larciano
;2006
:5.-plass, Japan Cup
:6.-plass sammenlagt, Giro del Trentino
:9.-plass sammenlagt, Settimana internazionale di Coppi e Bartali
:10.-plass sammenlagt, Romandie rundt
;2007
:2.-plass sammenlagt, Settimana Lombarda
:7.-plass, Giro dell'Emilia
:9.-plass sammenlagt, Romandie rundt
;2008
:5.-plass, Giro dell'Appennino
:8.-plass sammenlagt, Giro del Trentino
:8.-plass sammenlagt, Critérium du Dauphiné Libéré
:9.-plass sammenlagt, Settimana internazionale di Coppi e Bartali
;2009
:5. etppe, Critérium du Dauphiné Libéré
:7.-plass sammenlagt, Polen rundt
;2010
:4. etappe (TTT), Giro d'Italia
:6.-plass sammenlagt, Polen rundt
:10.-plass sammenlagt, Critérium du Dauphiné
;2012
:3.-plass sammenlagt, Giro del Trentino
:7.-plass sammenlagt, Romandie rundt

## Referanser


## Eksterne lenker
* 
*
Sjølgrodd

**Sjølgrodd** brukes om bygnings- og båtdeler av tre der man trenger et buet stykke, og betyr at treet er vokst i bue eller har en grein eller rot med passe vinkel til trestammen, og tykkelse, til det man skal bruke det til.  Et slikt buet trestykke kalles gjerne en **krok**, mest brukt om kroker laget av trestammer det der står ut en grein eller en rot.

All trearbeidskultur inneholder omfattende kunnskap om trematerialet.  I gamle dager ble skogene drevet på en helt annen måte enn nå; man lot skogen mer eller mindre vokse slik den selv ville, og tok ut enkelte trær her og der (plukkhogst) etter hva man skulle ha materialer til, altså så på det enkelte tres spesielle former og egenskaper, om det var rett eller krumt, om det var langsomtvokst med tett ved, eller hurtigvokst med løsere ved, om det hadde greiner eller røtter med en vinkel og tykkelse som passet til det man ville lage.  Her kunne man så hente krumvokste knær til hus eller båter.  Ved å bruke slike sjølgrodde emner, kunne man få stor styrke også i deler som var relativt spinkle.

I skogene til en del gårder der de la mye vekt på båtbygging, kunne visse skogteiger brukes spesielt til å "ale" frem trær der man fikk særlig velegnede emner og kroker til båtbygging.  I slike "båtteiger" fikk ungene gjerne forbud mot å klatre i trærne, for at de ikke skulle brekke greiner, og kanskje spolere en god, fremtidig krok, eller et godt emne til båtbord, esing e. a.

Det er også kjent at til visse båtdeler som stevner o. l. lette man blant trær i bratte skråninger der jorden langsomt hadde seget nedover, slik at en del av trærne der hadde vokst i en buet form.

Sjølgrodde knær er best kjent fra eldre bygninger; sjøhus, stavkirker o. l., men har vært vel så mye brukt i klassisk båtbygging, ikke minst når man bygget robåter.  Ennå i dag er en del av delene i tverrstiverne – **[[Band (i båt)|band]]a** – på robåtene lagd av sjølgrodde emner.

Slike bøyde trestammer ble også brukt til meier til sleder og geiter, gjerne forsterket med flate jernband. Man lette da spesielt etter trær som var rette på en god del av lengden, og hadde en passe bøy i tillegg, til å lage oppsvinget på meiene.
Barrow upon Humber

**Barrow upon Humber** er en landsby og verdslig sogn i distriktet North Lincolnshire i grevskapet Lincolnshire, England. Landsbyen ligger rundt 2 km inne i landet fra sørbredden av elva Humber, og rundt 5 km øst for Barton-upon-Humber. Nede ved elva like nord for landsbyen, ved jernbanelinja fra Cleethorpes og Grimsby til Barton, ligger den lille havna Barrow Haven som håndterer tømmer fra Latvia og Estland. I henhold til folketellingen i 2011 har landsbyen og sognet en befolkning på 3 022 innbyggere.

Barrow inneholder stedet til kloster fra sen angelsaksisk tid. Det har blitt godt utforsket, men stedet er nå bygget over og markert med en plakett.

## Referanser
 

## Eksterne lenker
*
* Landsbyens nettsted
Sør-Orknøyene

**Sør-Orknøyene** er en øygruppe i Sørishavet. Både Argentina og Storbritannia krever suverenitet over øygruppen. Den har ikke fast bosetning, men forskningsstasjoner huser 53-55 mennesker om sommeren og 14 om vinteren. Ved inngåelsen av Antarktistraktaten i 1959 (ikrafttredelse 1961) har de 12 traktatstatene gått med på at de verken skal hevde nye krav, eller støtte eller bestride allerede foreliggende territoriale krav i Antarktis. Storbritannia opprettholder sitt krav på Sør-Orknøyene gjennom British Antarctic Territory og Argentina gjennom Argentinsk Antarktis (spansk: *Antártida Argentina*).

Øygruppens totale landareal er på 620 km². 

## Historie
Sør-Orknøyene ble oppdaget i 1821 av to selfangere, Nathaniel Brown Palmer og George Powell. Øygruppen ble opprinnelig navngitt *Powell's Group* og hovedøyen ble gitt navnet *Coronation island* (*Kroningsøya*) siden øygruppen ble oppdaget i året for kroningen av kong Georg IV (kronet 19. juli 1821).

I 1823 besøkte James Weddell øygruppen og ga den dagens navn, etter den skotske øygruppen Orknøyene. I tillegg omdøpte han noen av de andre øyene. Sør-Orknøyene ligger nesten på samme breddegrad sør som Orknøyene ligger nord, henholdsvis 60°S og 59°N.

Den første ekspedisjonen til øygruppen ble utført av William Speirs Bruce i 1903. Ekspedisjonen overvintret på Laurie Island. Bruce omgjorde noen av Weddells navneendringer og etablerte en meteorologisk stasjon. Den meteorologiske stasjonen ble overlevert til argentinske meteorologer da Bruce og hans menn dro fra øygruppen i 1904. Meteorologistasjonen er fremdeles i drift (2007) og er dermed den eldste forskningsstasjonen i kontinuerlig drift i Antarktis.

I 1908 erklærte Storbritannia suverenitet over alt antarktisk territorium sør for deres koloni Falklandsøyene, inkludert Sør-Orknøyene.

## Forskningsstasjoner
De to kravnasjonene har en forskningsstasjon hver:

*  Orcadas (siden 1904)
*  Signy Research Station (siden 1947)

## Eksterne lenker
*
Obs (Coop)

**Obs** (tidligere **Coop obs! Hypermarked**) er en norsk hypermarkedskjede/stormarkedskjede som eies og drives av Coop Norge. Obs-kjeden ledes av kjededirektør Lars Midttun.

Kjennetegnet ved Obs er store butikker med et utvalg innenfor flere bransjer, som dagligvare, sport, tekstil, hus/hjem, elektro, sko, byggevare, media, leker, blomster, kafé og bøker. Totalt har kjeden rundt 30&nbsp;000 artikler.

I 2021 hadde Obs en omsetning på 10,2 mrd. NOK.  Per 2024 finnes det 31 Obs-butikker i Norge.

## Historikk
Det første stormarkedet/hypermarkedet åpnet på Lade i Trondheim i 1968 under navnet DOMUS Stormarked. 

I 1975 ble DOMUS Stormarked omprofilert til Obs! Stormarked (COOP). I 2001 ble Obs! Stormarked omprofilert til Coop obs! og i 2006 omprofilert til Coop obs! Hypermarked. 

Coop ShopExpress ble først lansert på Coop Mega Klepp i 1997. Systemet brukes også i Sverige på Coop Forum og Stora Coop. I 2001 ble Coop ShopExpress, en tjeneste som gjør det mulig for Coop medlemmer å skanne varene selv for deretter å betale i en egen selvbetjent kasse, lansert. Det finnes også selvbetjente kasser hvor man skanner med strekkodeleser og betaler med kort på Coops andre butikker.

I 2016 byttet kjeden navn fra Coop obs! Hypermarked tilbake til Obs og byggevarekjeden endret navn også fra Coop obs! bygg tilbake til Obs BYGG, Coop obs! elektro til Obs Elektro og Coop obs! sport til Obs Sport.

#### Logoens utvikling

Fil:Domus stormarked.png|DOMUS Stormarked 1968-1975
Fil:Obs stormarked.jpg|Obs! Stormarked 1975-2001
Fil:COOP obs! 2001.jpg|Coop obs! 2001-2003
Fil:COOP obs! 2003.jpg|Coop obs! 2003-2004
Fil:Coop obs.png|Coop obs! 2004-2006
Fil:Coop obs hypermarked.jpg|Coop obs! Hypermarked 2006-2016


## Se også

* Obs BYGG
* Obs Elektro
* Obs Sport
* Obs kafé
* Obs kiosk

## Referanser


## Eksterne lenker
*
Barrow Haven

**Barrow Haven** er en liten havn i North Lincolnshire, England. Havna ligger på sørbredden av elva Humber, vis-à-vis byen Hull.

På samme stedet lå det tidligere et fergeleie for ferger over Humber til Hull. Havna håndterer nå tømmerimport fra Riga og Tallinn.

## Referanser
Wallace Fennel

**Wallace Fennel** er en fiktiv person i TV Norge-serien Veronica Mars. Han bor i den fiktive byen Neptune, California og går på Hearst Collage. Han er bestevenn med Veronica Mars. Han spilles av Percy Daggs III.
Wimbledon-turneringen 1996

**Wimbledon-turneringen 1996** ble spilt i juni i London og er en Grand Slam-turnering i tennis på gress. Richard Krajicek vant singletittelen i Wimbledon for herrer. Singleturneringen for damer ble vunnet av tyske Steffi Graf som dermed vant sin sjuende singletittel i Wimbledon. Double-turneringen for herrer ble vunnet av det australske paret Mark Woodforde / Todd Woodbridge og damedouble av tsjekkiske Helena Sukova og Martina Hingis fra Sveits. Helena Sukova vant også mixed double, sammen med landsmannen Cyril Suk.

## Menn
### Kvartfinaler

  
### Semifinaler

 
### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Åmot kirke (Modum)

**Åmot kirke** er en moderne arbeidskirke reist av teglstein i 1996 og vigslet 16. mai dette året. Kirken ligger i sentrum av tettstedet Åmot i Modum kommune, i Buskerud. Den forvaltes av Modum kirkelige fellesråd og eies er Modum menighet, i likhet med alle kirkebyggene i kommunen. Fellesrådet og menigheten inngår i Den norske kirke og ligger i Eiker prosti i Tunsberg bispedømme.

Adkomst til kirken går via fylkesvei 2832 (Eikerveien) og den kommunale Kapellveien i sentrum av Åmot. Bygget ligger i gangavstand fra sentrum og tett ved blant annet Buskerud videregående skole avdeling Rosthaug og sykehjemmet Modumheimen. På motsatt side (sør for) av den kommunale Rosthaugveien ligger den lokale gravlunden, men kirken mangler kirkegård rundt kirkebygget.

## Kirkebygget
Kirken i Åmot ble opprinnelig reist som et lokalt bedehus i 1892, men bedehuset ble ombygd og omdisponert til kapellkirke i 1906. Natt til 17. mai 1994 ble imidlertid Åmot kapell påtent og satt i brann. Kapellet lot seg ikke redde, så det ble etter hvert revet. Det ble bestemt å reise ei ny og moderne kirke på plassen. Grunnstein til den nye arbeidskirken ble nedlagt på årsdagen for brannen. Arkitekter var Arne Åmland og Terje Høgenhaug, mens den kunstneriske utsmykkingen ble utført av Tor Lindrupsen. Åmot kirke er en moderne flerbrukskirke med mange fasiliteter.

Kirkerommet har plass til cirka 220 personer og kirketorget på østsiden av bygget har 100 plasser. I tillegg rommer kirkebygget gravkapell, kontorer, ulike flerbruksrom og et kirketorg med tilhørende uteamfi. Fram til 2016 var det også bibliotek i kirken, men da ble dette nedlagt. Lokalene ble i ettertid omgjort til ei storstue. Kirken er imidlertid åpen for besøkende hele året og det leies ut lokaler til foreninger. Alle de ansatte i Modum menighet har dessuten sine kontorer i Åmot kirke.

## Eksterne lenker
* Modum kirkelige fellesråd og Modum menighet
*
Klinking

**Klinking** er en metode for å sammenføye to metallplater ved hjelp av nagler som hamres flate mens de er varm. Klinking var den vanligste sammenføyningsmetoden for skip, kjeler og jern/stålbroer inntil lysbuesveising overtok.

## Kilder
* Lardex.net: Klinking  Besøkt 13. november 2018
Liste over funksjonelle grupper

**Funksjonelle grupper** i organisk kjemi er grupper av atomer som har karakteriske egenskaper til tross for hvordan det molekylære rammeverket er oppbygd. Et eksempel på en funksjonell gruppe er *hydroksyl*, -OH, og stoffer som har denne gruppen festet til skjelettet kalles for alkoholer. I de fleste organiske reaksjoner skjer det forandringer i de funksjonelle gruppene, men resten av molekylet beholder sin struktur.

## Hovedgrupper
:**Merk: Dette er en uferdig liste.**

### Del av den molekylære strukturen

### Inneholder oksygen
#### Med ''en'' karbon-oksygen binding

#### Med ''to'' karbon-oksygen bindinger

#### Med ''tre'' karbon-oksygen bindinger

## Nomenklatur

:Se hovedartikkel Nomenklatur
Måten forbindelser navnsettes kalles nomenklatur. Dette er spesifikke regler for hvordan kjemiske forbindelser skal navnsettes. Alle forbindelser bør ha et navn som utvetydig bestemmer hvordan strukturen ser ut. Navn og inndeling av organiske forbindelser følger The International Union of Pure and Applied Chemistry, IUPAC.

Eksempel på navnsetting:

Her starter man å se på karbonkjeden, kjeden inneholder to karbon, derfor blir det *et* (fra gresk *met, et, prop, but, pent, heks* osv.), man ser også at det er kun enkeltbindinger derfor blir det et *alkan*. Vi ser også at det inneholder fluor og disse skal ha et så lavt tall som mulig. Vi har fluor på karbon 1 og 2 og antallet er fire. Det blir derfor 1,1,1,2-tetrafluoretan. *Tetra* kommer fra gresk og betyr fire.

Noen funksjonelle grupper har første prioritet i tellingen. Eksempel på disse er *karboksyl* og *karboksylsyrer*.

## Se også
* Organisk kjemi

## Litteratur
*
Halvsju

***Halvsju*** var et TV-program for barn og unge som gikk på NRK fra 1979 til 1986.

Programmets målgruppe var ungdom i alderen 10 til 14 år, og hvert program pleide å ha et ungdomsrelatert tema. Halvsju (også skrevet *1/2 7* og *Halv 7*) gikk på lørdager klokken 18:30, derav navnet, og varte i rett under 1 time (fram til *[[Dagsrevyen]]* som da begynte kl 19:30).

Programmet var (sammen med den noe eldre programserien Flimra) et av de viktigste programmet for ungdom i en tid der det kun var én TV-kanal.

I tillegg til å ta opp viktige temaer for ungdom, er programmet kjent for sine tilleggsserier som vanligvis avsluttet programmet. De mest kjente er seriene om Brødrene Dal og Pelle Parafins Bøljeband som det begge ble vist tre serier av.

Halvsju hadde også faste humoristiske og musikalske innslag som *Baksnytt*, *Espen og Ann Mari* og *Harry Halvsjuk*. Sistnevnte, med Bjarte Ytre-Arne i rollen som Harry, førte til utgivelsen av albumet *[[Harry Halvsjuk]]* under navnet «Harry Halvsjuk & the Håpløse». Albumet vant Spellemannprisen 1985 i klassen barneplate. Harry Halvsjuk & The Håpløse bestod av Bjarte Ytre-Arne, Lars Lønne, Torgeir Gabrielsen, Tom Erik Antonsen og Tor Bendiksen.

Programmet hadde også musikalske innslag hvor unge lovende talenter fikk opptre. Band som Drama og Dollie fikk nærmest sitt gjennombrudd etter å ha opptrådt i serien. Blant mange andre kjente som opptrådte i ung alder, var Karoline Krüger, Heidi Gjermundsen Broch og Stian Carstensen og Eldar Vågan (med bandet Baiage der flere medlemmer ble med over i det mer kjente Vazelina Bilopphøggers).

De fleste sendingene ble produsert av redaksjonen i Oslo, men enkelte sesonger ble det også produsert enkelte program av egne redaksjoner i Tromsø og Bergen. Blant programlederne var: Ivar Dyrhaug, Karin Julsrud, Turid Øversveen, Inger-Gunn Sande, Karin Westrheim, Trond-Viggo Torgersen, Bjarte Ytre-Arne, Hans-Tore Bjerkaas, Bente Reibo og Erik Meyn. 

Programmet ble avløst av *[[Blikkbåx]]* (forløperen til *[[Midt i smørøyet]]*) som startet sendingene i 1987 og som brukte ungdom som programledere.

## Programledere
* Trond-Viggo Torgersen (1979)
* Karin Julsrud og Ivar Dyrhaug (1979–81)
* Turid Øversveen og Bjarte Ytre-Arne (1982–86)

## Referanser


## Eksterne lenker
*
Slaget i Hölö skog

Etter Sturemordene i mai 1567 der den svenske kongen hadde lidd et anfall av sinnssykdom var forholdet mellom den psykisk svekkede Erik XIV og det svenske aristokratiet gått fra vondt til verre. Idet det hemmelige ekteskapet med Karin Månsdotter ble offisielt med en stor bryllupsfest den 5. juli 1568, var misnøyen blant adelen kommet på kokepunktet. Den samme dagen reiste hertugene Johan og Karl opprørsbanneret mot deres eldre bror.

Ikke lenge etterpå var borgerkrigen mellom brødrene et faktum, etter at store deler av høyadelen hadde sluttet seg til hertugene. De fikk kontroll over de krigsvante styrker av leieknektene som sluttet seg til dem med flere viktige støttepunkter som Örebro slott ved begynnelsen. Etter mindre enn en måneds tid begynte opprørshæren marsjen østover inn i Södermanland med kurs for hovedstaden. De kongelige styrkene under Erik XIV kom hertugene i møte ved Södertälje, der et større slag oppstod.

Kampene mellom hertugene og kongen sluttet med at de kongelige styrkene ble slått på retrett.
Imset

**Imset** (også transkribert som Imseti, Amset, Amseti, Mesti, og Mesta) er i henhold til oldtidens egyptiske religion og mytologi en gravguddom, en av Horus’ fire sønner, og er assosiert som en av de kanopiktiske krukker.

## Funksjon
Hans tre brødre var Kebehsenuf, Hapy og Duamutef, og de da hadde alle fire ansvaret for hver sin krukke hvor de avdødes innvoller ble oppbevart som en del av mumifiseringsprosessen. Imset hadde ansvaret for krukken med den dødes lever. I motsetning til sine brødre var han ikke assosiert med et bestemt dyr og var framstilt i formen av et menneske.

Han er omtalt i pyramidetekstene som de dødes gud og de som hjelper de døde til etterlivet. I egyptisk mytologi var han sønn av Horus og Isis, og hans mor var betraktet som hans beskytter, og han ble selv betraktet som beskytter av retningen mot sør. I oldtidens Egypt ble leveren forstått som setet for følelsene. Dødsfall grunnet heftig følelsesliv ble assosiert med guddommen. Av den grunn var hans navn Imset, «den vennlige».

## Referanser


## Se også
* Kanopiktiske krukker

## Eksterne lenker
*
Slaget ved Botkyrka

Den svenske borgerkrigen mellom brødrene i året 1568 var en intern strid mellom kongemakten og adelen som sluttet seg til hertugene som tok karakter av et væpnet oppgjør innenfor den svenske overklassen. Etter Sturemordene i mai 1567 som dessuten brakte fram svenskekongens psykiske tilstand til overflaten med anfall av ukontrollert vold og sinnssykdom, hadde forholdet mellom aristokratiet og kongehuset vært på et lavpunkt. Bryllupet mellom Erik XIV og Karin Månsdotter den 5. juli 1568 fikk den ublide skjebnen å være startskuddet på opprøret av hertugene.

I august under en måned etter med opprustning og befestning av både inntatte og oppgitte holdepunkter på begge sider, rykket opprørenes hær som hadde innslag av krigsvante leieknekter, østover mot Södermanland der de møtte den kongelige hæren under slaget i Hölö skog ved Södertälje. Erik XIV tapte dette slaget.

Situasjonen etter nederlaget var nå kritisk for de kongelige styrkene som hadde trukket seg tilbake mot Stockholm. Men med en mindre veltrent styrke som ble regnet som den fremste i Sverige, gikk Erik XIV til motangrep ved Botkyrka. Under heftige stridigheter hvor svenskekongen utmerket seg for tapperhet og dristighet, ble opprørsstyrkene slått tilbake på flukt vekk fra den sørlige innfallsveien mot hovedstaden.

Men fremgangen sørvest for Stockholm kunne ikke utnyttes siden de kongelige styrkene var i mindretall overfor de mer tallrike opprørsstyrkene som kontrollerte Midt-Sverige omkring de store sjøene.
Duamutef

**Duamutef** er i henhold til oldtidens egyptiske religion og mytologi en av Horus’ fire sønner og en beskyttende gud for kanopiske krukker. Hans brødre het Kebehsenuf, Hapy og Imset. Som oftest ble han framstilt som sønn av guden Horus den eldre og Isis. En annen myte beskriver Duamutef og hans brødre som sønner av Osiris. I henhold til denne myten ble de født fra en liljeblomst som reiste seg fra det opphavelige vann før skapelsen.

Sammen med sine søsken fungerte Duamutef som gravvoktere. De hadde ansvaret for hver sin krukke (kanope) som inneholdt deler av den dødes innvoller. Han ble assosiert med sjakalen og avbildet som en mumifisert mann med et sjakalhode. Hans egen skytsgudinne var Neith.

## Funksjon
Sammen med sine tre brødre beskyttet Duamutef de mumifiserte indre organer til de avdøde. Hans særskilte plikt var å beskytte maven. I krig var de hyppigste årsakene til død skader i torsoen og maven, og guddommen for disse organene ble assosiert med død i krig. Navnet er forstått som patriotisk, «[Han som] tilber sin mor», i overført betydning sitt eget land.

## Framstilling
I de eldste representasjonene ble Duamutef forestilt som et menneske inntullet i mumiebandasjer. Fra Det nye rike av og framover ble han fremstilt som et menneske med hodet til en sjakal. I en del tilfeller ble hans framtoning forvekslet med eller byttet om med Kebehsenuf, og fikk da hodet til en falk mens hans bror fikk hodet til en sjakal.

Duamutef ble vanligvis avbildet på kister og på lokket til de kanopiske krukker som de indre organene ble lagret i. Mange av bildene i De dødes dom viser ham sammen med sin brødre foran Osiris på en liten liljeblomst.

## Referanser


## Eksterne lenker
* 
* «The four Sons of Horus», *Rashafim*
Volda TI Fotball

**Volda TI Fotball** er en fotballklubb fra Volda på Sunnmøre i Møre og Romsdal. Klubben er blant de største på Sunnmøre med nærmere 50 påmeldte lag i kretsseriene. A-laget for menn spiller i 2015 i 3. divisjon, men var fra 1988 og det meste av 1990-åra på nivå 3 i Norge. A-laget for kvinner spiller i 2015 i 2. divisjon. Klubben har alltid hatt studenter og skoleelever blant sine spillere selv om lokale spillere har utgjort flertallet av spillerne i klubben.

## Tabellen

## Referanser


## Eksterne lenker
* Volda TI Fotballs hjemmeside
Heterozygot

En celle eller organisme er **heterozygot** når den har to ulike varianter (alleler) av et gen i samme posisjon (locus) på to homologe kromosomer. Dette er det motsatte av homozygot, der to gener i en gitt posisjon på hvert kromosom i et par er like.

Begrepet er brukt innen genetikken, og er viktig for å forstå hvorfor noen egenskaper synes å gå videre fra en generasjon til en annen, mens andre synes å forsvinne eller «hoppe over» en generasjon.

Gener er enten dominante (ofte benevnt med stor bokstav, G) eller recessive (ofte benevnt med liten bokstav, 'g'). Dominante er egenskaper/gener som blir uttrykt så lenge de er å finne på minst ett av kromosomene i et heterozygot par. Dette skrives som 'Gg', 'gG' eller GG. Recessive må være til stede på begge kromosomene i et par (skrevet som 'gg') for å bli uttrykt (dvs. bli en del av organismens/cellens fenotype). 

Dersom en celle er homozygot for et gitt egenskap/gen, har den 'G ' eller 'g' på begge kromosomene i et kromosompar. Om genet er recessivt eller dominant har dermed ingen betydning. I en heterozygot situasjon har paret enten Gg eller gG, og dominans avgjør hvilket gen som uttrykkes.
Hapy

**Hapy** eller **Hapi** (ikke identisk med Nilguden Hapi) er i henhold til oldtidens egyptiske religion og mytologi en av de fire sønnene til Horus, avbildet og omtalt i gravlitteraturen som en beskytter av tronen til Osiris i underverden. 

## Beskytter av lungene
Han er sønn av Horus og Iris (eller Serket). Han er vanligvis framstilt visuelt med hodet til en bavian, og hans særskilte oppgave var å beskytte lungene til de avdøde. Av den grunn ble hans krukke av kanopiske krukker dekorert med et bavianhode på lokket. I krukken ble lungene lagret etter at de var tatt ut av liket som ble mumifisert. Hapy sto selv under beskyttelse av gudinnen Nefthys.

Når Hapys bilde opptrådte på siden av gravkisten, ble han vanligvis vendt med den siden av kisten som var rettet mot nord. Da praksisen med balsamering endret seg i tredje mellomperiode og de mumifiserte organene ble lagt tilbake på innsiden av liket, ble en amulett av Hapy lagt i likets bukhule.

## Den store løper
Ettersom drukning var en form for død knyttet til lungene, fikk Hapy tilnavnet gåsen ettersom denne fuglen flyter på vannet. Stavelsen av navnet hans inkluderte en hieroglyf *h-p* som det er antatt å forbundet med å styre en båt, det vil si «sideror» eller «senkeror», skjønt navnets nøyaktige vesen er ikke kjent. Av denne årsak ble han tidvis forbundet med navigasjon, skjønt de eldste referanser kalt ham «en stor løper», som nevnt nedenfor fra Besvergelse 521 fra gravtekstene:

I Besvergelse 151 i *De dødes bok* er han gitt følgende ord å si:

Som en av Shus fire søyler og en av de fire siderorene til himmelen var Hapy assosiert med Nord, og er i særdeleshet referert til som dette i Besvergelse 148 i *De dødes bok*. 

## Referanser


## Se også
* Kanopiktiske krukker

## Eksterne lenker
Meskhenet

**Meskhenet** er i henhold til oldtidens egyptiske religion og mytologi en gudinne for barnefødsler og således en fruktbarhetsguddom. Hun var den som skapt hvert eneste barns ''Ka'', en del av deres sjel, som hun pustet inn i dem i fødselsøyeblikket. Hun ble dyrket i oldtidens Egypt fra de eldste tider.

## I mytologien
Spesielt, i det tidlige Egypt fødte kvinner sine barn over et par murstein, kjent som fødselssteiner, og Meskhenet var gudinnen som ble assosiert med denne formen for fødsel. Således ble hun avbildet i kunsten som en murstein over en kvinnes hode, og med en kus livmor over den. 

Ettersom hun var ansvarlig for å skape Ka ble hun også assosiert med skjebne og det ble sagt at hun derfor var hustruen til Shai, som ble skjebneguden etter at guddommen utviklet seg ut av et abstrakt konsept. I en annen variant var hun den første hustruen til Anedjti, guden for gjenfødelse i underverden.

Meskhenet opptrer framtredene i det siste av eventyrene i Westcar-papyrusen, inneholder den eldste kjente bevarte teksten om trolldom og magi. Manuskriptet er datert til ca 1800 -1600-tallet f.Kr. Det ble også sagt at hun var til stede ved fødsler av trillinger og spådde at de ville hver bli faraoer. Disse var Sahure, Userkaf, og Neferirkare Kakai som ble de første faraoene av det femte dynasti (skjønt Userkaf var ikke søsken med de andre to, men deres far!). Rett etter at hevert barn ble født dukket Meskhenet og spådde at barnet ville bli konge av farao.

## Bilder

Fil:Meskhenet.svg|Meskhenet som en fødselsstein
Image:Userkaf.jpg|Userkaf, en av de legendariske trillingene
File:SahureAndNomeGod-CloseUpOfSahure MetropolitanMuseum.png|Sahure, en av de legendariske trillingene


## Referanser
Steve Barrow

**Steve Barrow** (29. september 1945) er en britisk reggaehistoriker, forfatter og musikkprodusent.

I 1993 var han med å starte Blood and Fire, et britisk plateselskap som spesialiserte seg på gjenutgivelser av eldre musikk fra Jamaica. I 2004 deltok Barrow også i oppstarten av enda et plateselskap for gjenutgivelse av reggae, Hot Pot Music.

Barrow har skrevet flere bøker om musikksjangeren reggae.

## Bibliografi
* *The Rough Guide to Reggae* med Peter Dalton, 1997 for førsteutgaven, Rough Guides Limited, ISBN 1-85828-247-0
* *The Rough Guide Reggae: 100 Essential Cds*, 1999, Rough Guides Limited, ISBN 1-85828-567-4
* *King Jammy's*, med Beth Lesser, 2002, ECW Press, UK, ISBN 1-55022-525-1

## Referanser


## Eksterne lenker
* 
*  Intervju på niceup.com
*  Intervju på reggaenews.co.uk
*  Intervju på fatbankroll.nu
*  Blood and Fire
Øystein Rogstad

**Øystein Rogstad** (født 10. februar 1977 i Halden) er en norsk tidligere fotballspiller, som avsluttet sin fotballkarriere på øvre nivå i 2011, da han spilte for Manglerud Star. I 2024-sesongen spiller Rogstad i 6. divisjon for Ørje.

I 2. divisjon fotball for herrer 2006, scoret han 22 mål og ble toppskårer for Skeid. Før oppholdet i Skeid spilte han blant annet for Strindheim, Kvik Halden, Fredrikstad og Stjørdals/Blink. I Kvik Halden bla han også toppskårer i perioden 1999&ndash;2002 med tilsammen 61 mål.

## Eksterne lenker
* Hat trick i MIF-debut
* Spillerens gamle profil på Skeid Fotball.no
Tore fra Bjarkøy

**Tore fra Bjarkøy** var en mektig mann i Bjarkøy i Hålogaland. Han var far til Tore Hund, Sigurd Toresson og Sigrid Toresdotter.

Tore fra Bjarkøy var en betydelig herse i nord. Han var i viking med småkongen Harald Grenske, far til Olav Haraldsson, og var sammen med Harald på frierferd til Sigrid Storråde, og hvor begge mennene ble brent inne. 

## Referanser
Klassisk nahuatl

**Klassisk nahuatl** (også kjent som **aztekisk**, eller bare **nahuatl**) er et begrep som brukes for å beskrive varianten av språket nahuatl som ble snakka av blant annet aztekerne i Mexicodalen – og i det sentrale Mexico som et lingua franca – på 1500-tallet da Mexico ble erobra av Spania. I de påfølgende århundrene ble det fortrengt av spansk.

At de alle de moderne nahuatldialektene som er i bruk i dag har utvikla seg fra klassisk nahuatl er ikke riktig. Områdene som snakker nahuatl i dag har sin egen historie, og flere av dem var aldri en del av det aztekiske riket. Det er imidlertid enkelte av de moderne variantene som stammer direkte fra klassisk nahuatl.

Selv om klassisk nahuatl regnes som et utdødd språk, har det overlevd gjennom et stort antall skriftlige kilder som ble transkribert av nahuaene og spanjolene med det latinske alfabetet.
Kim Rune Borgersen

**Kim Rune Østerlie Borgersen** (født 1976) er en norsk tidligere fotballdommer. Han er medlem av SBK Drafn og startet dommerkarrieren i 1994. Borgersen debuterte som hoveddommer i Tippeligaen 2003 og dømte 14 kamper i Tippeligaen, mens han i 1. divisjon dømte 243 kamper. Han har dømt flere landskamper på ungdomsnivå både for jenter og for gutter. Kim Rune Borgersen har for øvrig også vært bandymålvakt for Drafn og Solberg.

Borgersen var aktiv frem til og med 2018-sesongen.

## Referanser


## Eksterne lenker
* Dommerprofil hos Norges Fotballdommerforening
* Drammens Tidende.no, Har skaffet egen mentor – 27. juli 2006